3บลจ.ส่งกองทุนเกาหลีใต้เอาใจผู้ลงทุน 2.55%
&nbsp;
19 ส.ค. 2554

โพสต์ทูเดย์ — 3 บลจ.ขายกองทุนเกาหลีต่อ “กรุงไทย” ส่งอายุ 1 ปี 11 เดือน จ่าย 2.55% “ธนชาต” ส่ง 2 กองให้เลือก
นายสมชัย บุญนำศิริ กรรมการผู้จัดการ บริษัทหลักทรัพย์จัดการกองทุน (บลจ.) กรุงไทย (KTAM) เปิดเผยว่า บริษัทเปิดจำหน่ายกองทุนเปิดกรุงไทยตราสารหนี้ เอฟไอเอฟ 13 (KTFF13) วันที่ 1420 ก.ค. 2553 อายุ 1 ปี 11 เดือน มูลค่าโครงการ 700 ล้านบาท 
กองทุนมีนโยบายลงทุนในตราสารหนี้ต่างประเทศ ไม่น้อยกว่า 80% ของมูลค่าทรัพย์สินสุทธิของกองทุน โดยกองทุนจะพิจารณาความมั่นคงของผู้ออกตราสารเป็นหลัก และเลือกลงทุนในหลักทรัพย์ที่ให้ผลตอบแทนเหมาะสม เมื่อเทียบกับระดับความเสี่ยง ส่วนที่เหลืออาจพิจารณาลงทุนในเงินฝาก ตราสารแห่งหนี้ที่มีลักษณะคล้ายเงินฝาก 
ทั้งนี้ กองทุนจะลงทุนในพันธบัตรภาครัฐประเทศเกาหลีใต้ทั้ง 100% เครดิตเรตติ้งที่ AA โดยฟิทช์และเป็นกองทุนที่รับซื้อคืนหน่วยลงทุนอัตโนมัติทุก 3 เดือน ผลตอบแทนประมาณการที่ 2.55% ต่อปี และมีการป้องกันความเสี่ยงจากอัตราแลกเปลี่ยนทั้งจำนวน 
นอกจากนี้ บริษัทเปิดจำหน่ายรอบใหม่กองทุนเปิดกรุงไทยสมาร์ท อินเวส 3 เดือน 1 (KTSIV3M1) อายุ 3 เดือน เสนอขายตั้งแต่วันนี้ถึงวันที่ 16 ก.ค. 2553 เน้นลงทุนในพันธบัตรภาครัฐในประเทศ 26% เงินฝากธนาคารพาณิชย์ 26% หุ้นกู้ธนาคารดอยช์แบงก์ เอจี 24% และตั๋วแลกเงินของ บริษัท เอเชียเสริมกิจลิสชิ่ง 24% ผลตอบแทนประมาณ 1.2% ต่อปี 
นายธีรนาถ รุจิเมธาภาส กรรมการผู้จัดการ บลจ.ทิสโก้ เปิดเผยว่า บลจ.ทิสโก้ เตรียมขายกองทุนเปิด ทิสโก้ตราสารหนี้ภาครัฐเกาหลี 15 อายุโครงการประมาณ 11 เดือน มูลค่าโครงการ 1,000 ล้านบาท เสนอขายครั้งเดียววันที่ 1521 ก.ค. 2553 ที่ธนาคารทิสโก้ทุกสาขา จองซื้อขั้นต่ำ 2 หมื่นบาทฬฬฬฬฬฬฬฬฬฬฬฬฬฬฬฬฬฬฬฬฬฬฬ 
บลจ.ธนชาต เสนอขายกองทุนเปิดธนชาตตราสารหนี้ต่างประเทศ 85 (TFixFIF85) อายุโครงการประมาณ 23 เดือน กองทุนเปิดธนชาตตราสารหนี้ต่างประเทศ 108 (TFixFIF108) อายุโครงการประมาณ 11 เดือน มูลค่าโครงการละ 1,000 ล้านบาท ขายพร้อมกัน 1521 ก.ค.นี้ ลงทุนขั้นต่ำ 5,000 บาท